102. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 364440/9280 της 17 Δεκ. 1975/3 Ιαν.  1976 (ΦΕΚ Β΄ 2) Περί απαγορεύσεως χρησιμοποιήσεως γεωργικών τινων φαρμάκων εις οπωροφόρα και κηπευτικά. Έχοντες υπ’ όψει: α)Τας διατάξεις του Νόμ. 2147/52 «περί προλήψεως και καταστολής των ασθενειών και εχθρών των φυτών και περί οργανώσεως της φυτοπαθολογικής Υπηρεσίας» (άρθρ. 32, παρ. 1 εδάφ. ς΄ και ιθ). β)Τας διατάξεις του Β.Δ. 284/1966 «περί θέσεως εν ισχύϊ διατάξεών τινων περί ελέγχου των κυκλοφορούντων γεωργικής χρήσεως φαρμάκων του Νόμ. 2147/52». γ)Την υπ’ αριθ. 515/11.11.1975 γνωμάτευσιν της Επιτροπής Ελέγχου Γεωργικών Φαρμάκων, αποφασίζομεν: 1.Απαγορεύομεν την χρησιμοποίησιν των κάτωθι γεωργικών φαρμάκων εις τας έναντι εκάστου καλλιεργείας ήτοι: α)AZINPHOS-ETHYL ή METHYL. Κονδυλώδη κηπευτικά, εξαιρέσει σελήνου και γεωμήλων. β)BINAPACRYL (ACRICID). Καρώτα. γ)CHLORTHION. Κονδυλώδη κηπευτικά εξαιρέσει γεωμήλων. δ)DEMETON-S-METHYL (METASYSTOΧ I). Καρώτα. ε)OXYDEMETON-METHYL (METASYSTOΧ R). Καρώτα. ς)OXYDEMETON-S-METHYL SULFONE). Καρώτα. (ισομερές του METASYSTOΧ R). ζ)DOGUADINE (DODINE). Κηπευτικά, εξαιρέσει γεωμήλων. 2.Ορίζομεν, όπως το κείμενον της επί της συσκευασίας ετικέττας είναι σύμφωνον προς τα εν τη προηγουμένη παραγράφω οριζόμενα. Η παρούσα, ης η ισχύς άρχεται από 1ης Αυγ. 1976, δημοσιευθήτω δια της Εφημερίδος της Κυβερνήσεως. (Αντί για τις σελ. 410,47-410,62) Σελ. 410,47(α) Τεύχος Θ82-Σελ.93 ΄Αμυνα κατά των ασθενειών των Φυτών 16.Ε.β.99-102 